Módne dni na nábreží Dunaja sú predzvesťou módnych dní, ktoré predvádzacie móla opäť rozvibrujú do pohybu budúci týždeň. Tak či onak pri Dunaji to podvečer žilo už po tretíkrát a inšpirovať sa módou prišli viaceré celebrity.
Sexi
Bývalá modelka a aktuálne podnikateľka Romana Škamlová prevádzkuje luxusný obchod s módnou značkou, ktorá mala včera na móle tiež svoje zastúpenie. Blondínku, ktorá nahodila sexi výstrih šiat zo "svojej" kolekcie, sprevádzala na prehliadke len jej kamarátka Anna Amenová. Pri kráskach sa zastavila aj Veronika Vágnerová Husárová, ktorá šokovala ryšavou dlhou parochňou, ktorá jej vytŕčala spod klobúka.
Mamičky
Medzi pozvanými sa dva dni po sebe ukázala aj pomerne čerstvá manželka Tomáša Maštalíra Kristína, ktorej v bielej košeli vyniklo krásne tehotenské bruško. Kristína na prehliadke Mišky Luptákovej v stredu stavila na čierne formálne šaty, druhý večer už zvolila športovejšiu eleganciu, čo jej pristane rovnako.
Svoje poklady ukázali aj herečky Zuzana Vačková a Elena Podzámka. No pravdou ostáva, že ich dcéry už skôr vyzerajú ako ich kamarátky, nech ako ich ratolesti.
Viac info a fotiek si môžete pozrieť v našej galérii TU!